1. ZÁKLADNÉ ÚDAJE O STAVBE
1.1.	ÚVOD
Projekt rieši vykurovanie stavby predajne miestnych výrobkov s kaviarňou v obci Čoltovo. Parcela objektu sa nachádza v katastrálnom území obce Čoltovo v okrese Rožňava. Objekt sa nachádza na parcele č. 93/38.
Projekt vykurovania bol vypracovaný na základe stavebných výkresov, požiadaviek zodpovedného projektanta stavby, investora.
1.2. 	VSTUPNÉ ÚDAJE
Pre spracovanie projektu boli použité nasledovné podklady
· Zákon 50/1976 z.Z. stavebný zákon
· Vyhláška 684/2006 Z.z. ktorou sa ustanovujú podrobnosti o technických požiadavkách na návrh, projektovú dokumentáciu a výstavbu verejných vodovodov a verejných kanalizácií
· TPP 93502 armatúry
· Vyhláška Ministerstva vnútra Slovenskej republiky č. 95/2004 Z.z., ktorou sa ustanovujú technické podmienky a požiadavky požiarnej bezpečnosti pri inštalácií a prevádzkovaní palivových spotrebičov, elektrotepelných spotrebičov a zariadení ústredného vykurovania a pri výstavbe a používaní komínov a dymovodov;
· STN EN 12831 (STN 06 0210) – Vykurovacie systémy v budovách. Metóda výpočtu projektovaného tepelného príkonu;
· STN 73 0540: 2012 Tepelno-technické vlastnosti stavebných konštrukcií a budov;
· Ostatné súvisiace a platné STN a predpisy IP;
· Technické podklady výrobcov
· Požiadavky investora
· Podklady architekta
1.3.	ZÁKLADNÉ ÚDAJE O VONKAJŠÍCH KLIMATICKÝCH PODMIENKACH
Stanovenie veternej oblasti pre obdobie vykurovania STN 73 0540:
· veterná oblasť 1
Stanovenie teplotnej oblasti pre obdobie vykurovania STN 73 0540:
· teplotná oblasť 2
Vonkajšia výpočtová teplota:
· Θe = -13,0°C








2. VYKUROVANIE
2.1.	ÚVOD
Projekt rieši konvekčné vykurovanie priestorov predajne miestnych výrobkov s kaviarňou v obci Čoltovo. 
Vykurovanie je navrhnuté s doskovými vykurovacími telesami v celom objekte.
Projekt vykurovania rieši výpočet tepelných strát a návrh jednotlivých vykurovacích telies. Projekt nerieši hydraulické vyregulovanie danej sústavy.
2.2.	STANOVENIE POTREBY TEPLA NA VYKUROVANIE
Potreba tepla na vykurovanie bola stanovená výpočtom tepelných strát, podľa STN EN 12831 (STN 06 0210) – Vykurovacie systémy v budovách. Metóda výpočtu projektovaného tepelného príkonu.
Tepelné straty objektu – prechodom, infiltráciou.
	Č.M.
	MIESTNOSŤ
	θ [°C]
	TEPELNÉ STRATY [W]

	1.01
	Predajňa
	20
	5125

	1.02
	Sklad
	20
	do miestnosti 1.01

	1.03
	Chodba
	20
	64

	1.04
	Predsieň – ženy
	20
	21

	1.05
	WC ženy
	20
	485

	1.06
	WC muži
	20
	338

	1.07
	Predsieň – muži
	20
	265

	1.08
	Upratovacia miestnosť
	20
	156

	1.09
	WC zamestnanci
	20
	138

	1.10
	Šatňa
	20
	734

	2.11
	Kaviareň
	20
	2483

	CELKOVÁ TEPELNÁ STRATA
	9809


Tepelné straty objektu boli vypočítané podľa STN EN 12831 pre známe skladby konštrukcií, pre teplotnú oblasť θe = -13°C.
Inštalovaný výkon
Vykurovanie	Q = 10390 W	Δt = 70/55°C
Ročná potreba energie na vykurovanie	
	ΦHL
	projektovaný tepelný príkon vykurovacej sústavy
	10,39
	[kW]

	ε
	opravný súčiniteľ
	0,71
	[-]

	ηr
	účinnosť vykurovacích rozvodov
	0,96
	[-]

	
	19124,05
	[kWh/rok]





Predpokladaná potreba paliva na rok na vykurovanie
	Palivo
	Zemný plyn

	Výhrevnosť paliva
	34,0
	[MJ.m-3]
	Účinnosť paliva
	97,0
	[%]

	Množstvo paliva
	29,4
	[m3/1GJ]
	Emisie CO2
	0,220
	[kg/kWh]

	Produkcia CO2 za rok
	459,26
	[kg/rok]

	Spotreba paliva za rok
	2087,53
	[kg/rok]


Denná spotreba tepla na prípravu TV
	Počet osôb
	20
	[-]

	Potreba teplej vody na osobu
	9
	[l/deň]

	Veľkosť zásobníka
	72
	[kg]
	180
	[l]

	

	z
	koeficient energetických strát na prípravu TV
	0,5
	[-]

	
	rozvod v nových stavbách

	ρ
	merná hmotnosť teplej vody
	1000
	[kg/m3]

	c
	merná tepelná kapacita teplej vody
	4,186
	[kJ/(kg.K)]

	VTV
	celková potreba teplej vody
	0,180
	[m3/deň]

	θ1
	teplota studenej vody
	10
	[°C]

	θ2
	teplota ohriatej vody
	55
	[°C]

	14,13
	[kWh]


Ročná spotreba tepla na prípravu TV
	d
	počet vykurovacích dní v roku
	212
	[deň]

	θSV,leto
	teplota studenej vody v lete
	15,0
	[°C]

	θSV,zima
	teplota studenej vody v zime
	8,0
	[°C]

	
	4467,49
	[kWh/rok]


Predpokladaná potreba paliva na rok na prípravu teplej vody
	Palivo
	Zemný plyn

	Výhrevnosť
	34,0
	[MJ.m-3]
	Účinnosť paliva
	97,0
	[%]

	Množstvo paliva
	29,4
	[m3/1GJ]
	Emisie CO2
	0,220
	[kg/kWh]

	Produkcia CO2 za rok
	107,28
	[kg/rok]

	Spotreba paliva za rok
	487,66
	[kg/rok]


Celková predpokladaná potreba paliva za rok (vykurovanie + príprava teplej vody)
	Spotreba paliva za rok na vykurovanie
	2087,53
	[kg/rok]

	Spotreba paliva za rok na prípravu teplej vody
	487,66
	[kg/rok]

	2575,19
	[kg/rok]


Celková predpokladaná produkcia CO2 za rok (vykurovanie + príprava teplej vody)
	Produkcia CO2 za rok na vykurovanie
	459,26
	[kg/rok]

	Produkcia CO2 za rok na prípravu teplej vody
	107,28
	[kg/rok]

	566,54
	[kg/rok]




2.3.	POPIS
V riešenom objekte je navrhnuté konvekčné vykurovanie s výpočtovým tepelným spádom 70/55°C. V objekte sú navrhnuté vykurovacie telesá typu ventil kompakt Korad.  Vykurovacie rozvody sú uložené v podlahe a voľne popri stene.
Ohrev vykurovacej vody je zabezpečený pomocou kotla Buderus Logamax Plus GB072-24K, ktorý je napojený na  stacionárny zásobník na teplú vodu.
Rozvody konvekčného vykurovania k vykurovacím telesám sú v projektovej dokumentácii navrhnuté dvojrúrkové symetrické z PE-RT potrubia HERZ, uložených v podlahe v drážke, prípadne popri stene.
Spájanie častí potrubia realizovať pomocou lisovaných tvaroviek, napojenie rúrok na jednotlivé typy armatúr (uzatváracie, regulačné atď.) realizovať pomocou prechodiek pre plasthliníkové rúrky. Rúrky je zakázané ohýbať cez ostré hrany. Zaoblenie vytvárať s dodržaním minimálnych polomerov uvedených v podkladoch výrobcu. Pri redukcii je nutné redukovať potrubie o 2 rady, za ním použiť rovný úsek s minimálnou dĺžkou 20 cm a potom je možné opäť použiť redukciu. 
Doskové vykurovacie teleso je riešené typom pripojenia Ventil Kompakt s umiestneným na ľavej strane – zrejmé z výkresovej dokumentácie. 
Zdroj tepla
Ako zdroj tepla pre vykurovanie objektu a na prípravu teplej vody je navrhnutý nástenný kondenzačný kotol na zemný plyn Buderus Logamax Plus GB072-24K s tepelným výkonom 6,6/24 kW a s externým nepriamo ohrievaným zásobníkom na teplú vodu Buderus Logalux S 120/5. Kotol je napojený na rozdeľovač - zberač. Vykurovanie je navrhnuté na teplotný spád vykurovacej vody 70/55°C. Kotol je umiestnený v šatni.
Ohrev teplej úžitkovej vody je zabezpečený pomocou kotla a zásobníka teplej vody Buderus Logalux S 120/5 o objeme 120 litrov, ktorý je taktiež umiestnený v kúpeľni pod zdroja tepla. 
Kotlový okruh – čerpadlo
Obeh vykurovacej vody v kotlových okruhoch je zabezpečený kotlovým integrovaným čerpadlom – elektronické.
Zabezpečovacie zariadenie
Zabezpečovacie zariadenie systému ÚK je riešené vstavanou kotlovou uzavretou expanznou nádobou s membránou a kotlovým poistným ventilom nastavenými na otvárací pretlak 300 kPa. V prípade nedostatku objemu expanznej nádoby kotla je nutné inštalovať vonkajšiu expanznú nádobu a určiť potrebný objem výpočtom.
Tepelné izolácie
Potrubia vedené voľne v priestore sú izolované trubicami Mirelon s hrúbkou steny 25 mm.
Požiadavky na montáž
Pri výrobe a montáži rozvodu sa musí použiť potrubie predpísanej akosti a druhu. Vnútorný prierez potrubia musí byť čistý. Pri montáži potrubia dodržať výrobcom predpísaný technologický postup montáže, vedenia a uloženia s použitím výrobcom doporučeného náradia. Voľné konce potrubia je nutné zabezpečiť proti vniknutiu nečistôt napr. zazátkovaním.
2.4.	SKÚŠKY ZARIADENIA
Skúšky zariadenia sa vykonajú podľa STN 06 0310, čl. 131 až 143.
Pred vyskúšaním a uvedením do prevádzky sa zariadenie musí dôkladne prepláchnuť. Jednotlivé zariadenia sa vyskúšajú podľa návodu od výrobcov. Uvedenie kotlov do prevádzky vykoná servis. Na zariadenie sa vykonajú skúšky tesnosti, prevádzkové skúšky, dilatačná a vykurovacia skúška.
Skúška tesnosti sa vykoná pri pracovnom pretlaku 0,30 MPa. Dilatačná skúška sa vykoná vykurovacou vodou, zohriatou na teplotu 80°C a nechá sa voľne vychladnúť na teplotu okolitého vzduchu. Tento postup sa zopakuje ešte 1x. Výsledok skúšky sa zapíše do stavebného denníka. Skúšky sa vykonajú za prítomnosti zástupcu investora.
Vykurovacia skúška trvá 72 hodín nepretržite. Preukáže sa pri nej správnosť a úplnosť montáže a dosiahnutie projektovaných parametrov. Vykurovacia skúška musí byť vykonaná vo vykurovacom období. Skúška sa vykoná za účasti dodávateľa, investora a projektanta. Výsledok skúšky sa zapíše do stavebného denníka a vystaví sa protokol.
2.5.	POŽIADAVKY NA OSTATNÉ PROFESIE
Stavebná časť
· Do stavebných dodávok je nutné zahrnúť potrebné prierazy murív, stien a stropov
Zdravotechnické inštalácie
· Napojiť zásobník TÚV na rozvod vody
· Zabezpečiť prívod vody pre dopúšťanie ÚK
Elektrina
· Zabezpečiť elektrické napojenie pre kotol a zásobník TÚV
· Kabeláž pre reguláciu: vonkajší snímač, vnútorný snímač













3. SPOLOČNÉ PODMIENKY
Montáž kúrenárskych inštalácií môže vykonať iba organizácia, ktorá má pre túto činnosť oprávnenie a vyškolených pracovníkov, ktorí spĺňajú podmienky odbornej spôsobilosti pre vykonávanie predmetných montážnych prác. O priebehu stavebných a montážnych prác sa vedie záznam v stavebnom denníku.
Použité stavebné materiály a výrobky musia vyhovovať podmienkam stavebného zákona a zákona o stavebných výrobkoch. Montážne práce budú vykonávané podľa platných technických noriem a technologických predpisov výrobcov stavebných materiálov a výrobkov, s dodržaním platných bezpečnostných predpisov.
Pri realizácii je potrebné rešpektovať existujúce podzemné a nadzemné zariadenia. Pred začatím stavebných prác je potrebné všetky existujúce podzemné vedenia nechať vytýčiť ich správcom. Pri križovaní a súbehu navrhovaného potrubia s existujúcimi sieťami je potrebné dodržať podmienky STN 73 6005. V miestach križovania navrhovaného potrubia s existujúcimi vedeniami a v miestach, kde by mohol nastať ich poškodenie, je potrebné robiť ručný výkop. 
3.1. 	BEZPEČNOSŤ A OCHRANA ZDRAVIA PRI PRÁCI
Pred začatím prác je investor povinný overiť a vytýčiť všetky vedenia v záujmovom území. Pri prevádzaní prác je potrebné postupovať tak, aby nedošlo k ich porušeniu. Pri prevádzaní inštalačných a stavebných prác je nutné dodržať všetky súvisiace vyhlášky, normy, STN, najmä SÚBO, SGÚ č. 374/90 Zb., STN 73 6760, STN 73 6005 a STN 73 6660, STN 73 3005, bezpečnostné predpisy a predpisy súvisiace s PO. Všetky navrhnuté výrobky a zariadenia je nutné montovať a prevádzkovať podľa pokynov výrobcu a bezpečnostných predpisov.
3.2.	ZÁVER
Pri dodržaní postupov podľa pokynov výrobcov jednotlivých častí budú splnené aj požiadavky na správnu a bezchybnú funkčnosť inštalácií.
Akákoľvek zmena musí byť najprv prekonzultovaná s projektantom ÚK.

